Andijonda tun yarmida yer qimirladi. Andijon viloyatida 12 dekabr kuni soat 03:30 zilzila qayd etildi. FVV Seysmoprognostik monitoring respublika markazi xabar berishicha, zilzila episentri Toshkentdan 289 kilometr janubi-sharqda joylashgan bo‘lib, o‘chog‘i 5 kilometr chuqurlikda, magnitudasi 3,7 ballga teng bo‘lgan. Turli hududlarda silkinishlar kuchi quyidagicha bo‘lgan: Xo‘jaobod tumanida 4 ball;   Jalaquduq tumanida 4 ball;   Buloqboshi tumanida 3 ball;   Andijon tumanida 3 ball;   Andijon shahrida 2-3 ball;   Qo‘rg‘ontepa tumanida 2 ball;   Asaka tumanida 2 ball;   Marhamat tumanida 2 ball. Eslatib o‘tamiz, so‘nggi marta 17 noyabr kuni Qirg‘izistonda sodir bo‘lgan zilzila kuchi Andijon va Namanganda sezilib, magnitudasi 4,6 ballga teng bo‘lgandi. Undan avvalroq, 12 noyabr kuni Andijon viloyatida 4 ballik zilzila qayd etilgandi.